kardosdrur/scandi-wiki huggingface dataset:
Shu-bi-dua's værste

Shu-bi-dua's værste er et opsamlingsalbum med sange fra Shu-bi-duas to første albums samt singlerne "Ingen artikler om pladen i "Go"" og "Stærk tobak". Albummet udkom på LP i 1975 og blev senere genudgivet på CD i 1998.

Spor 

Titler og tracklængder er taget fra CD'en.

Spor 1, 2, 4, 5, 10, 11 og 13 stammer fra Shu-bi-dua og spor 3, 7, 9, 12 stammer fra Shu-bi-dua 2. Spor 6 og 8 stammer fra to singler.

Eksterne henvisninger 
 

Album fra 1975
Shu-bi-dua-opsamlingsalbum
Shu-bi-dua 4

Shu-bi-dua 4 er navnet på Shu-bi-duas fjerde album, som udkom på lp i 1977 og senere genudgivet på cd i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave". Det var det sidste album, Niels Grønbech medvirkede på, inden han forlod bandet og blev erstattet af Kim Daugaard.

Albummet blev gruppens absolut største kommercielle succes. Den overtog rekorden for bedst sælgende danske album fra Gasolin's Gas 5 fra 1975.

I 1998 havde det solgt over 193.000 eksemplarer, senere blev det rapporteret, at det havde solgt omkring 475.000 eksemplarer.

I 2016 havde det solgt over 500.000 eksemplarer, og var dermed det bedst sælgende danske album nogensinde.

Spor 

Spor 11 og 12 er et bonusnumre, som kun findes på de remastered cd- og downloadudgaver fra 2010, og spor 13 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

Midt i “Mig og så Harry” er der en reference til Blue Swede’s udgave af "Hooked on a Feeling" fra 1974 med ‘ooga haka’ kordelen.

I 2015 udgav det danske band Johnny Deluxe en coverversion af "Basuner og Engle".

Referencer

Eksterne henvisninger 
 Bundesen og Hardinger fortæller om 4'eren
 

Shu-bi-dua 04
Shu-bi-dua 04
Landkreis Lindau

Landkreis Lindau (Bodensee) ligger i den sydvestlige del af Regierungsbezirk Schwaben, i den tyske delstat Bayern. Nabokreise er mod nord landkreisene Bodenseekreis og Ravensburg i delstaten Baden-Württemberg, mod øst Landkreis Oberallgäu og mod syd den Østrigske delstat Vorarlberg. Mod sydvest har kreisen en naturlig grænse med bredden af Bodensøen, hvor administrationsbyen (Kreisstadt) Lindau ligger, delvis på en ø.

Geografi 
Den sydvestlige del af landkreisen består af bredden af Obersees, der er den østlige og dybeste del af Bodensøen. PÅ en ø i søen ligger den gamle bydel af Lindau. Mod vest ligger Bad Schachen (en bydel i Lindau), Bodolz, Wasserburg (Bodensee) og Nonnenhorn. Søbredderne er ud over turisttrafik præget af fiskerierhverv og vinavl. Mod nordøst er der et bakkeland med randmoræne og drumliner. Den østlige del er præget af landskabet i det vestlige Allgäu. Bjergryggene af Pfänderbjergene løber i nordnordøstlig retning i en højde af over 700 meter. Mod øst er der flere parallelle bjergkamme. Derudover grænser landkreisen også til regionen Vorarlberg i Østrig og over Bodensøen til de schweiziske kantoner St. Gallen og Thurgau.

Byer og kommuner 
Landkreis Lindau er inddelt i 19 kommuner, deraf 2 byer, 3 købstæder (markt) og 14 kommuner med 3 Verwaltungsgemeinschafte (med i alt 9 medlemskommuner).

Kreisen havde   indbyggere pr.

Eksterne henvisninger 

 www.lindau-westallgaeu.org

Bodensøen
Tina Fey

Elizabeth Stamatina "Tina" Fey (født 18. maj 1970 i Upper Darby i Pennsylvania i USA) er en amerikansk skuespiller, manuskriptforfatter og komiker. Hun er blevet hædret med Emmy-, Golden Globe-, og Screen Actors Guild-priser for sit arbejde. I efteråret 2008 fik hendes karriere en højere national og international profil på grund af hendes Sarah Palin-parodier i amerikanske massemedier.

Ellers er hun kendt fra sit arbejde med og i tv-serien 30 Rock, en sit-com løst baseret på hendes erfaringer på Saturday Night Live.

Noter

Eksterne henvisninger 

 

Komikere fra USA
Manuskriptforfattere fra USA
Skuespillere fra Pennsylvania
Tysk-amerikanere
Lindau

Lindau kan henvise til flere steder:

I Tyskland:
 Lindau (Bodensee) er administrationsby i Landkreis Lindau (Bodensee) i Regierungsbezirk Schwaben, i Bayern
 Lindau (Anhalt) er en by i Landkreis Anhalt-Bitterfeld i delstaten Sachsen-Anhalt.
 Lindau (Kiel) er en kommune i Kreis Rendsborg-Egernførde i delstaten Slesvig-Holsten

Det er også et efternavn, der henviser til blandt andre:

 Arvid Lindau (1892–1958) – svensk patolog
 Dietrich Wilhelm Lindau (1799–1862) – tysk maler og tegner
 Paul Lindau (1839–1919) – tysk dramatiker
 Rudolf Lindau (1829–1910) – tysk forfatter
Færøske tunneler

De færøske tunneler har været vigtige i udviklingen med at forbinde Færøernes byer og bygder i et sammenhængende vejnet. 

Den ældste tunnel er Hvalbiartunnellen, der blev sprængt igennem den 28. december 1962.
Den længste tunnel i dag er Nordøtunnelen der forbinder Klaksvig på Norðoyar med Leirvík på Eysturoy. 
Der findes i alt 19 tunneler på Færøerne, med en samlet længde på 41.787 meter. Derudover er der planlagt 5 tunneler, med en samlet længde på over 45 km.

Arbejdet på Eysturoyartunnilin startede i 2016, den blev indviet og taget i brug i december 2020. Den er 11 km lang og har en rundkørsel under havbunden ca. der hvor Skálafjørður starter. Der deler vejen fra Tórshavn sig i to, hvor den ene fører til den vestlige arm på fjorden og kommer op i bygden Strendur. Den anden vej kommer op ved Runavík, som ligger på den østlige arm af Skálafjørður.

På færøsk kaldes «tunnel» tunnil eller berghol.

Planlagte tunneler 

Arbejdet på Sandoyartunnilin startede i 2018.

Suðuroyartunnilin er et fremtidigt projekt. Landsverk har oplyst, at de vil anbefale, at man vil bygge to tunneler, da der er tale om en meget lang strækning fra Sandoy til Suðuroy. Hvis man kun laver en undersøisk tunnel mellem de to øer, vil den blive 26,2 kilometer lang. Af sikkerhedsmæssige og økonomiske årsager vil det være bedre at bygge to undersøiske tunneler til Suðuroy, hvor den ene forbinder øen Sandoy med øen Skúvoy, og den anden forbinder Skúvoy med Suðuroy. Tunnelen mellem Sandoy ved bygden Sandur og Skúvoy vil være 9 kilometer lang. Tunnelen mellem Skúvoy og Suðuroy vil være 17,2 km lang. Det blev også oplyst, at færgen Smyril, som sejler mellem Tórshavn og Suðuroy pr. 2017 er 12 år gammel, og at dens levetid er begrænset til højst 30 år. En ny færge vil koste over en milliard og de to tunneler vil formodentligt komme til at koste ca. 3 milliarder danske kroner. Færgen er dyr i drift, så det vil på lang sigt betale sig, at bygge undersøiske tunneler i stedet for at bygge en ny færge om nogle år.

Henvisninger

Eksterne links 
hagstova.fo 

Tunneler på Færøerne
Reichskommissariat Ostland

Reichskommissariat Ostland var det tyske navn for det nazistiske administrative område, der omfattede de østlige territorier, som Det tredje rige havde besat under 2. verdenskrig. Ostland var navnet for de tyskbesatte områder i de baltiske lande (Estland, Letland and Litauen), den østlige del af Polen samt vestlige dele af Hviderusland, Ukraine og Rusland. Reichskommissariat Ostland blev oprettet i 1941 og nedlagt i 1944 og havde Riga som administrativt centrum.

Administrative områder i Det Tredje Rige
Estlands historie i sovjettiden
Letlands historie
Litauens historie
Hvideruslands historie
Etableret i 1941
Ophørt i 1945
Reichskommissariat Ukraine

Reichskommissariat Ukraine var en administrativ region for store dele af det tyskbesatte Ukraine (hvilket inkluderer tilstødende områder af Hviderusland og førkrigs-Polen) under 2. verdenskrig. Mellem september 1941 og marts 1944 blev Reichskommissariat Ukraine administreret af Reichskommissar Erich Koch som en koloni. Administrationens opgaver indebar at genoprette fred i regionen til fordel for tyskerne. Adolf Hitler udstedte en Führer-grad til lederen af administrationen af de nybesatte østlige områder 17. juli 1941.

Før den tyske invasion var Ukraine en republik i Sovjetunionen, hvor der boede etniske ukrainere og russere sammen med minoriteter af tyskere, jøder, romaer, polakker og Krim-tatarer.

Fodnoter 

Administrative områder i Det Tredje Rige
Ukraines historie
HMS Royal Oak (1862)

Panserskibet HMS Royal Oak var planlagt som et traditionelt træbygget linjeskib med dampmaskineri. Skibet blev påbegyndt i 1860 på et tidspunkt, hvor man i både i Frankrig og Storbritannien allerede var begyndt at bygge panserskibe, men hvor deres overlegenhed i forhold til linjeskibene endnu ikke var almindelig anerkendt. I maj 1861 stod det imidlertid klart for den britiske flådeledelse, at man var ved at blive overhalet af det franske byggeprogram, og derfor blev der truffet beslutning om at færdigbygge Royal Oak som panserskib. På grund af trækonstruktionen valgte man at dække hele skibssiden med panser, hvilket var noget nyt i Royal Navy. Navnet betyder direkte oversat "den kongelige eg", og skibet var det femte af syv i Royal Navy med dette navn.

Tjeneste 
Royal Oak kom ved afleveringen i 1863 til Kanalflåden, men senere på året blev skibet sendt til Middelhavsflåden, hvor det tjente indtil eftersynet i 1867. I Middelhavet præsterede det i 1864 under sejl alene 13,5 knob, og det var dermed det eneste britiske panserskib, der var hurtigere under sejl end når det gik for maskinkraft. I 1867-69 var det i Kanalflåden og i 1869-71 igen i Middelhavet. Derefter kom skibet til Portsmouth, hvor det lå i reserve frem til salget i 1885.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
Eugen d'Albert

Eugène Francis Charles d'Albert (født 10. april 1864 i Glasgow, død 3. marts 1932 i Riga) var en skotsk/tysk komponist og pianist.

Han modtog sin første undervisning af faderen, en tysk dansekomponist, men blev allerede som 11-årig sendt til London for at uddannes videre. En kort tid var Ernst Pauer hans lærer, men siden studerede han i Wien under Hans Richter og i Weimar under Franz Liszt, og 1881 optrådte han for første gang offentlig som pianist ved en koncert i Wien.

Årlige kunstrejser
Her såvel som i Weimar, Berlin og andre tyske byer vakte d'Albert overordentlig opsigt og begyndte snart sine årlige kunstrejser, der blandt andet førte ham til København. d'Albert var først gift med Louise Salingré, datter af en bekendt berlinsk farceforfatter. I begyndelsen af 1892 ægtede han pianistinden Teresa Carreño og rejste med hende til Amerika for at påbegynde en stor koncerttourné. Dette ægteskab ophævedes i 1895, og d'Albert giftede sig og blev skilt fra sangerinden Hermine Fink. Han har haft fast hjemsted i Frankfurt am Main og Berlin.

Klavervirtuos og komponist
d'Albert står som klavervirtuos så højt som nogen af sine samtidige, og kritikken fremhæver ikke mindst hans spils sjældne klangskønhed og hans foredrags intelligens, ægthed og poesi. Også som komponist optrådte d'Albert tidligt med talentfulde arbejder, blandt hvilke kan nævnes en klaverkoncert, en orkestersuite, en ouverture, sange og klaverstykker, en symfoni samt en strygekvartet.

Han kastede sig også over dramatisk komposition, og der foreligger en række operaer fra hans hånd: Der Rubin (1893), Ghismonda (1895), Gernot (1897), Die Abreise (1898), Kain (1900), opført i København, Der Improvisator efter H.C. Andersen (1900), og Tiefland (1903), der blev en stor succes også uden for Tyskland og i København opført med titel Dalen, Flauto Solo (1905) og Izeyl (1909); desuden korværket Der Mensch und das Leben og klaver- og sangmusik. d'Albert har endelig været medudgiver af Liszts samlede værker.

Note

Kilder

Eksterne henvisninger 

 
 Om d’Albert  fra Operone.de 
 Om d’Albert  fra Klassika.info

Komponister fra Skotland
Pianister fra Tyskland
Romantikkens komponister
Operakomponister fra Tyskland
Tyskere i 1800-tallet
Tyskere i 1900-tallet
Personer fra Glasgow
78'eren

78'eren er navnet på Shu-bi-duas femte album, som udkom på LP i 1978 og senere blev genudgivet på CD i 1990. Albummet blev igen genudgivet i remasteret version på CD, LP og som download i 2010 under navnet "Deluxe udgave".

Albummet er det eneste af Shu-bi-duas studiealbum, som ikke umiddelbart er nummereret fortløbende, men alligevel er nummeret (5) at se som apostroffen i titlen på pladecoveret.

Albummet havde i 1981 solgt 225.000 eksemplarer.

Spor 

Spor 12 og 13 er bonusnumre, som kun findes på de remasterede cd- og downloadudgaver fra 2010, og spor 14 findes kun hos enkelte downloadforretninger. Spor 12 stammer fra Leif i Parken, og "Coloradio city" er en amerikansk udgave af "Colour på tossen", som tidligere er udgivet på Shu-bi-læum.

Alle titler og sporlængder er taget fra 2010-downloadudgaverne.

Sangen "Danmark" blev i 2006 optaget i Kulturkanonen blandt 12 evergreens.

Referencer

Litteratur

Eksterne henvisninger 
 Bundesen og Hardinger fortæller om 78'eren 
 

Shu-bi-dua 05
Shu-bi-dua 05
Dansk Top Scenen

Dansk Top Scenen er et musikprogram på Kanal København i dansktop-genren. Dansk Top Scenen gik i luften første gang den 9. februar 2001. Programmet har Skjold Christensen som tilrettelægger og studievært, er produceret af Mediehuset København og sendes i æteren af Broadcast Digital.

Top Scenen
Musikprogrammer
Danske tv-serier fra 2000'erne
Danske tv-serier fra 2010'erne
Edouard Suenson (flertydig)

Edouard Suenson kan henvise til flere personer:

 Edouard Suenson (1805-1887) – dansk søofficer og viceadmiral
 Edouard Suenson (erhvervsmand) (1842-1921) – dansk søofficer og erhvervsleder, søn af ovennævnte
 Edouard Suenson (ingeniør) (1877-1958) – dansk civilingeniør og professor ved Polyteknisk Læreanstalt, søn af ovennævnte
Edouard Suenson

Edouard Suenson (13. april 1805 i København – 16. maj 1887) var en dansk søofficer og viceadmiral, der især er kendt for sin indsats i Treårskrigen og 2. slesvigske krig. Han er begravet på Holmens Kirkegård.

Suenson var søn af kaptajn Jean Isaac Suenson og hustru Anna Susanne, født Lütken. Han blev gift 11. september 1837 med Ottilia Uldall.

1817 blev han kadet, 14. september 1823 sekondløjtnant, 29. maj 1831 premierløjtnant, 13. februar 1841 kaptajnløjtnant, 26. februar 1850 kaptajn, 24. september 1855 kommandørkaptajn, 24. marts 1858 orlogskaptajn (kommandør), 29. december 1866 kontreadmiral og 5. august 1880 slutteligt viceadmiral.

Den 28. juni 1842 blev Suenson Ridder af Dannebrog, 22. december 1850 fik han Dannebrogsmændenes Hæderstegn, 27. april 1863 blev han Kommandør af Dannebrogordenen og 15. maj 1864 fik han Storkors af Dannebrogordenen.

Edouard Suenson havde en søn af samme navn: Edouard Suenson (1842-1921).

9. maj 1889 afsløredes et monument for Edouard Suenson i Nyboder, skabt af Th. Stein.

Eksterne henvisninger 
 

 Edouard Suenson på siden Flådens Historie 

Admiraler fra Danmark
Edouard
Danskere i 1800-tallet
Personer i den 2. Slesvigske Krig fra Danmark
Personer i Treårskrigen fra Danmark
Storkors af Dannebrog
Personer i Dansk Biografisk Leksikon
Kamgarn

Kamgarn (Engelsk: "worsted yarns") er en mere slidstærk garntype end  kartet uld, idet det kæmmes og spindes af langfibret, svagt kruset fåreuld, hvor fibrene under spindingen kæmmes og strækkes, så de ligger helt parallelt. Kamgarn er et fint, fast, kompakt og ensartet garn, der ikke krymper. Det anvendes ofte til vævning af tætte og glatte stoffer.

Referencer 

Garn
Uld
Leif i Parken

Leif i Parken er navnet på Shu-bi-duas livealbum, som udkom på LP i 1978 og senere blev genudgivet på CD i 1990.

Koncerten er optaget i Københavns Idrætspark mandag den 28. august 1978.

Koncerten blev indledt af Joan Baez. Derefter Shu-Bi-Dua og hovednavnet var 10CC.

Spor 

Nummeret "Generator" er et medley over sangene "El nossa de la para puerto" og "Generatorbouillon" fra albummet Shu-bi-dua samt "Min baby bor i højhus" fra albummet Shu-bi-dua 2.

Eksterne henvisninger 
 

Album fra 1978
Shu-bi-dua-livealbum
Livealbum fra 1978
Shu-bi-dua 6

Shu-bi-dua 6 er navnet på Shu-bi-duas sjette album, som udkom på LP i 1979 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

Albummet blev årets mest solgte album. Det havde i 1981 solgt 237.000 eksemplarer.

Spor 

Spor 13-17 er bonusnumre, som kun findes på de remastered cd- og downloadudgaver fra 2010, og spor 18 findes kun hos enkelte downloadforretninger.

Nummeret "Melankolini" har titlen "Melankoli" i nodebogen Melodierne-teksterne-historien. Nummeret "Metadon" stammer fra Shu-bi-duas Matador-parodi af samme navn. "Rhum & cola" og "Dentures in the air" er amerikanske udgaver af henholdsvis "Rom & cola" og "Brdr. Gebis", begge tidligere udgivet på Shu-bi-læum (sidstnævnte også på albummet Da mor var dreng).

"Rund Funk" har Mona Larsen fra Halberg Larsen med på gæstevokal. Dette bevirkede, at gruppen ikke spillede nummeret ved koncerter, før i 1982, hvor Larsen kom på scenen under en optræden i Tivolis Koncertsal.

"Karl-Oscar" omhandler hovedpersonen i Vilhelm Mobergs serie Udvandrerne.

Alle titler og sporlængder er taget fra 2010-downloadudgaverne.

Referencer

Litteratur

Eksterne henvisninger 
 Bundesen og Hardinger fortæller om 6'eren
 

Shu-bi-dua 06
Shu-bi-dua 06
Shu-bi-dua 7

Shu-bi-dua 7 er navnet på Shu-bi-duas syvende album, som udkom på LP den 1. december 1980 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

I løbet af de første toenhalvmåned havde albummet solgt 230.000 eksemplarer., hvilket på det tidspunkt var bandets største salgssucces. Samtidig blev dette album også det sidste album hvor Bosse Hall Christensen og Jens Tage Nielsen medvirkede på, for kort efter udgivelsen af albummet opstod der en krise i bandet, som endte med at Bosse og Jens Tage blev smidt ud af gruppen.

Spor 

Spor 12-15 er bonusnumre, som kun findes på de remastered cd- og downloadudgaver fra 2010, og spor 16 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

"Krig og Fred" blev omskrevet til at omhandle Britta Nielsen i 2018 til 8 episode i tredje sæson (sendt 11. november) af satireprogrammet Tæt på Sandheden, hvor værten Jonatan Spang fremførte den.

Hitlister

Referencer

Eksterne henvisninger 
 Bundesen og Hardinger fortæller om 7'eren
 

Shu-bi-dua 07
Shu-bi-dua 07
Du'ernes bedste

Du'ernes bedste er navnet på Shu-bi-duas opsamlingsalbum, som udkom på LP i 1981.

Spor

Eksterne henvisninger 
 

Album fra 1981
Shu-bi-dua-opsamlingsalbum
Shu-bi-dua 8

Shu-bi-dua 8 er navnet på Shu-bi-duas ottende album, som udkom på LP i 1982 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave". Kasper Winding og Willy Pedersen erstattede hhv. Bosse Hall Christensen og Jens Tage Nielsen på trommer og keyboard på dette og de næste to albums. Willy havde ind i mellem spillet med bandet på diverse koncerter siden 1979 som erstatning for Jens Tage som led af sceneskræk.

Albummet var forudbestilt i 100.000 eksemplarer, og var det mest solgte album det år.

Spor 

"Dallas" handler om tv-serien af samme navn.

"Ronald og Leonid" handler om Leonid Bresjnev, Ronald Reagan og den kolde krig.

"Billen på Bladet" er en sang til musikanmelderen Torben Bille, der skrev for Politiken og som altid var meget kritisk over for bandets udgivelser.

Spor 12-15 er bonusnumre, som kun findes på de remastered cd- og downloadudgaver fra 2010, og spor 16 findes kun hos enkelte downloadforretninger. Spor 12 er tidligere udgivet på Shu-bi-læum.

Alle titler og sporlængder er taget fra 2010-downloadudgaverne.

Litteratur

Referencer

Eksterne henvisninger 
 Bundesen og Hardinger fortæller om 8'eren
 

Shu-bi-dua 08
Shu-bi-dua 08
Shu-bi-dua 9

Shu-bi-dua 9 er navnet på Shu-bi-duas niende album, som udkom på LP i 1982 og senere blev genudgivet på CD i 1990. Albummet blev på ny genudgivet i remasteret version på CD, LP og som download i 2010 under navnet "Deluxe udgave".

Numre 

"(There is a) Dogshit in my garden" er en reggae-version af "Vuffeli-Vov" fra Shu-bi-dua 4 med en engelsk tekst. Morten Langebæk spillede orgel på nummeret.

"Askepot" er bandets kommentar til moderæset og særligt til Lacoste.

Spor 12 og 13 er bonusnumre, som kun findes på de remastered cd- og downloadudgaver fra 2010, og spor 14 findes kun hos enkelte downloadforretninger.

Alle titler og sporlængder er taget fra 2010-downloadudgaverne.

Referencer

Eksterne henvisninger 
 Bundesen og Hardinger fortæller om 9'eren
 

Shu-bi-dua 09
Shu-bi-dua 09
Shu-bi-dua 10

Shu-bi-dua 10 er navnet på Shu-bi-duas tiende album, som udkom på LP i 1983 og senere blev genudgivet på CD i 1990. Albummet blev på ny genudgivet i remasteret version på CD og som download i 2010 under navnet "Deluxe udgave".

Spor 

Spor 13-17 er bonusnumre, som kun findes på de remastered cd- og downloadudgaver fra 2010. "Søborghus-revyen", "Jazznyt" og "Kære kvinder" er tidligere udgivet på albummet Da mor var dreng, sidstnævnte også i opsamlingen Shu-bi-dua 200. "Dentures in the air" er en amerikansk version af sangen "Brdr. Gebis" og tidligere udgivet på både albummet Da mor var dreng og opsamlingen Shu-bi-læum.

Alle titler og sporlængder er taget fra 2010-downloadudgaverne.

Originalsange 
 Originalen til "Folkevognen" er "Mercury Blues" (Douglas-Geddins / Shu-bi-dua), nærmere bestemt i David Lindleys version fra 1981.

Referencer

Eksterne henvisninger 
 Bundesen og Hardinger fortæller om 10'eren
 

Album fra 1983
Shu-bi-dua-album
Da mor var dreng

Da mor var dreng er navnet på Shu-bi-duas album, som udkom på LP i 1985 og senere blev genudgivet på CD i 1990. Albummet er en blanding af nyt og tidligere udgivet materiale.

Spor

Eksterne henvisninger 
 

Shu-bi-dua 100
Shu-bi-dua 100
Shu-bi-dua 100
Bodolz

Bodolz er en kommune i Landkreis Lindau, i regierungsbezirk Schwaben, i den tyske delstat Bayern.

Geografi 
Kommunen består ud over Bodolz, af disse landsbyer og bebyggelser:

Historie 
Fuggerslægten erhvervede Bodolz i 1592 sammen med herresædet Wasserburg. Et år senere erhvervede de også jord i området fra Lindauer Damenstift.

Bodolz var indtil 1763 en del af Fuggernes Herrschaft Wasserburg og kom så under Østrig. Efter Freden i Pressburg (1805) blev kommunen en del af Bayern.

Den nuværende kommune blev dannet i 1818.

Eksterne henvisninger
Goldberggruppen

Goldberggruppen er en bjerggruppe i Alperne i Østrig og er en del af bjergkæden Hohe Tauern. Goldberggruppen ligger i delstaterne Salzburg og Kärnten, og det højeste bjerg er Hocharn med en højde på 3.254 moh. Andre kendte bjerge i Goldberggruppen er Hoher Sonnblick med en højde af 3.106 moh. og Schareck med 2.123 moh.

Goldberggruppen befinder sig i den østlige halvdel af Hohe Tauern. I den vestlige del af bjerggruppen ligger den kendte alpine pasvej Großglockner-Hochalpenstraße og i den østlige del ligger den Østrigske hovedjernbanestrækning Tauernbahn.

Bjerggruppens navn kommer af de guldrigdomme, som tidligere fandtes i bjergene, og i Raurisdalen kan man endnu vaske guld. Bjergene med navnene Goldbergspitze og Goldzechkopf minder om de guldminer, som tidligere fandtes i Hohe Tauern.

Goldberggruppen grænser op til følgende bjerggrupper i Alperne:

 Ankogelgruppen (mod øst)
 Kreuzeckgruppen (mod syd)
 Schoberggruppen (mod sydvest)
 Glocknergruppen (mod nordvest)
 Salzburger Skifferalper (mod nord)

Bjerge over 3.000 m 
 Hocharn 3.254 m
 Schareck 3.123 m
 Grieswies-Schwarzkogel 3.116 m
 Hoher Sonnblick 3.106 m
 Baumbachspitze 3.105 m
 Krumlkeeskopf 3.101
 Roter Mann 3.097 m
 Sandkopf 3.090 m
 Arlthöhe 3.084 m
 Goldbergspitze 3.073 m
 Schneehorn 3.062 m
 Goldzechkopf 3.042 m
 Schlapperebenspitzen 3.021 m
 Weinflaschenkopf 3.008 m
 Ritterkopf 3.006 m
 Noespitze 3.005 m

Bjergkæder i Østrig
Bjergkæder i Alperne